AvalehtRubriigidIntervjuuRahaBot: pooled eestlased käivad tööl, et bosside nädalavahetusi kinni plekkida
#000001
RahaBot: pooled eestlased käivad tööl, et bosside nädalavahetusi kinni plekkida
#000002
Share this postClose sharing boxRahaBot: pooled eestlased käivad tööl, et bosside nädalavahetusi kinni plekkidaTwitterFacebookLinkedIn
#000003
Eesti finantsblogide maastikul on järjest suurema tähelepanu alla tõusmas RahaBoti nimeline blogija, kes sarnaselt Rahakratile on anonüümsusest teinud oma visiitkaardi ning pakub lugejatele selgelt eristuvat stiili.
#000004
Palusime RahaBotil meenutada oma blogimise ja investeerimise algushetki ning filosofeerida erinevatel rahateemadel. Muuhulgas saame ka teada, kas RahaBotil on sõpru, mida ta arvab finantsvabadusest ning mismoodi peaksid algustavad investorid suhtuma tema suurtesse rahanumbritesse.
#000006
Millal investeerimisega alustasid ning kust said selleks vajaliku tõuke?
#000016
Investeerimisega alustasin 2016. aastal, kui olin suutnud kokku koguda ca 10 000 eurot. Aga see ei tähendanud veel, et ma midagi tegin. Nüüd tagantjärele vaadates oleksin võinud kohe tegutsema hakata. Liitintress oleks oma imelist tööd teinud, aga mul puudus too hetk veel julgus. Olen terve elu kokkuhoidlik inimene olnud ning raha naljalt ei kuluta. Ma ei käi pidutsemas ega kuluta raha pahedele nagu alkohol ja suits. See võib jätta minust kuiviku mulje, aga kui sa lööksid reaalselt kokku, kui palju sul selle peale aastas raha kulub, siis tulemus võib üllatada. Minu jaoks tuli tõuge sellest, kui üks hetk mõistsin, et kõige halvem variant on rahal pangaarvel lasta seista. Inflatsioon närib tükihaaval sellest osasid ära, kuniks alles jääb tühjus. Lugesin järjest enam blogisid ning nägin, kuidas inimesed paigutavad raha erinevatesse valdkondadesse. Jah, mõni ka kaotas oma raha, kuid väljus sealt vähemalt uute teadmistega ning elutargemana. Enamasti vaikselt ja järjepidevalt hajutatuna investeerides su vara suureneb. Tegelesin jõudsalt ettevõtlusega edasi ja kõrvalt hakkasin kuulama Investeerimisraadiot ja lugema erinevaid finantsalaseid raamatuid. Üheks suureks motivaatoriks oli ka kindlasti Jaak Roosaare “Rikkaks saamise õpik”, mida soovitan kõikidel alustajatel lugeda.
#000017
Aasta läks kiirelt ning eneselegi ootamatult oli käes 2017 aasta jaanuar. Portfell oli kasvanud ca 60 000 euro peale. See summa oli kõik tulnud ettevõtlusest, sest ma ei leidnud endas julgust raha ära investeerida. Olin silmad punnis ja nina veriseks tööd rabanud ning polnud sentigi veel reaalselt ära investeerinud. Mitu kuud olin mõelnud, et nüüd kannan raha ühisrahastusse või leian raharoboti, aga kordagi ei olnud seda “õiget” hetke või tunnet. 2017. aasta veebruaris otsustasin, et aitab. Mida kauem ma mõtlen ja vaagin, seda vähem ma midagi reaalselt ära teen. Ma olin siiani käitunud justkui 0. Oli aeg tegutseda. Sa võid raamatuid ja podcaste lõputult kuulata, aga sealt sa saad vaid teoreetilist abi. Asi on vaja ka praktiliselt läbi teha. Minu esimesteks hüppelaudadeks sai tol ajal Mintos ja Twino. Kiirkerime aasta ja suts peale ning esimeses olen endiselt sees ning viimasest juba väljunud. Ühisrahastusmaastik on üsna kiirelt muutumas ning sellel võiks ideaalis pidevalt silma peal hoida. See tagab su rahale suurema tootluse ning kindlama allesjäämise.
#000018
Mis põhimõtteid oma investeerimises jälgid ning mis varaklasse Sinu portfellist leiab?
#000019
Hoian silma peal, mis maailmamajanduses ja Eesti baasil toimub ning püüan võtta keskmiseid riske. Krüptovaluutat ei puudu ning võlakirjadesse ei investeeri. Liiklen kuskil hallis keskmes ning püüan leida erinevatest võimalusest mulle sobivaima. Minu portfellis on hetkel ühisrahastus, aktsiad ja raharobotid. Vähemalt lähiajal ei tunne, et ma oma portfelli teisi varaklasse sisse tooks. Pigem püüan neid kõiki omavahel veidi ühtlustada ning ka läbi ettevõtluse portfelli suurust suurendada.
#000020
Su portfelli suurus ja igakuised passiivsed rahavood on Eesti mõistes üsnagi suured. Millised soovitused annaksid nendele inimestele, kes Su numbreid vaatavad ja unistavad küll, aga neile tundub see kättesaamatu tase?
#000027
Ma usun, et kõigil on see tulemus saavutatav. Ühel hetkel olid ka minu jaoks need numbrid ulmelised, aga siin ma olen. Sul peab olema püsivust ja tahtmist. Ega naljalt ei öelda, et kui tahad saada milleski heaks, siis pead sinna alla panema vähemalt 10 000 tundi. Mida tihedamaks läheb konkurents ja mida rohkem tuleb inimesi peale, seda rohkem tuleb ka oma aega ära anda. Aga kogu see protsess hakkab väiksest sammust. Samamoodi nagu beebi ei hakka kohe maratoni jooksma, ei ole võimalik koheselt teenida tuhandeid ja tuhandeid eurosid passiivseid tulusid. Seda korratakse söögi peale ja söögi alla, aga kui sa oled alustamas, siis investeeri kõige pealt endasse. Loe raamatuid, kuula Investeerimisraadiot, jälgi blogisid. Korja tükk haaval seda julgust ning tee endale mingi konkreetne instrument selgeks. Kui tunned, et vaikselt hakkab juba igavaks minema, siis on aeg võtta järgmine samm ette ning teha midagi konkreetset ära. Kõige lihtsam on hetkel alustada ühisrahastuses. Ma hetkel vist väga kasvukonto tegemist isegi ei soovitaks, sest usun, et lähiaastatel on mingit sorti kriis tulemas ning aktsiad saavad sealt löögi. Alustajale võib -10% või suisa -50% kukkumine silme eest mustaks lüüa. Selles mõttes on ühisrahastus, millel ka järelturg olemas, veidi kergem närvikavale.
#000028
See on üks paras pähkel, millele vastata. Ma arvan, et kui me vaatame investori seisukohast, siis ma seadustaksin nö. OÜ-tamise ära. Ma laseksin soovijatel teha oma ülemusega kokkulepe, kus on täiesti okei esitada oma töötundide eest arve. Kui sa hetkel saad ülemuse käest kätte 1200 eurot, siis tööandja palgafond on ca 2000 eurot. Võiks olla, et töötaja võib tööandjale ise esitada arve summas 2000€ ning ta vaatab ise, kuidas selle rahaga opereerib. Võibolla maksab ta endale ainult miinimumi ja ülejäänud raha investeerib ära. Pikemas perspektiivis on see ka riigile hea, sest ta ei jää pensionile jäädes riigist sõltuma. Selleks ajaks võiks tal juba olla täitsa arvestatav passiivne sissetulek ning riigi abi enam ei vaja.
#000031
Reinvest24Mida soovitavad eksperdid: kas praegusel äreval ajal tasub investeerida Moldova kinnisvarasse?
#000038
Mida soovitavad eksperdid: kas praegusel äreval ajal tasub investeerida Moldova kinnisvarasse?
#000039
Nasdaq Balti börsidAktsiatesse investeerimise ABC
#000040
Partnerite reklaampindToeta Rahajutud.ee tegemisi ja hangi endale püsiv reklaampind meie esilehel
#000043
Toeta Rahajutud.ee tegemisi ja hangi endale püsiv reklaampind meie esilehel
#000044
Börsijuht Kaarel Ots: arvatakse väga must-valgelt, et kui oled investor, järelikult pead olema finantsvaba. No ei pea!
#000046
Noore ja eduka investori saladus: tuleb otsida keskkonda, kus oled kõige rumalam inimene ruumis
#000047
Teadlane ja investor Kristjan Liivamägi: aktiivsete tulude suurendamine on olulisem kui kulude kokkuhoidmine
#000048
Väikeinvestorist blogija: tee finantsvabaduseni on täis nuttu ja naeru
#000050
Telemaastikul tegutsev väikeinvestor: eesmärgiks on finantsvabadus!
#000051
Tuntud fotograaf Jake Farra: olen investeerimises veel roheline, aga tegutsen aktiivselt
#000052
Eestlane Austraalias: priiskamine ja raha laiaks löömine on siin võrdlemisi tavaline nähtus
#000053